# Florian Vernet

Florian Vernet (Besièrs, 19 d'abril de 1941) es un lingüista, pedagòg e escrivan occitan. Foguèt professor d'occitan a l'Universitat Pau Valèri de Montpelhièr abans de prendre la retirada en 2006. Es tanben un dels membres de l'Acadèmia Occitana-Consistòri del Gai Saber, a l'encòp del conselh lingüistic del Congrès Permanent de la Lenga Occitana e de l'Institut d'Estudis Araneses-Acadèmia Aranesa de la Lenga Occitana.

## Biografia

Florian Vernet nasquèt en 1941 dins una familha que l'occitan de Besièrs s'i barrejava amb lo lengadocian meridional. Obtenguèt son Capès d'espanhòl en 1965 e en 1969 se n'anèt cap a Provença per trabalhar al licèu de Brinhòlas. Venguèt puèi, tres ans aprèp, ensenhaire d'occitan dins aquel quite establiment. Mai avant, tre 1975, trabalhèt tanben coma cargat de corses d'occitan a l'Escòla Normala de Draguinhan ont ensenhèt fins a 1988. Publiquèt mantuna de sas òbras en fulheton dins la pagina "Mesclum" del jornal La Marseillaise entre 1992 e 1997. Arribèt puèi a l'Universitat de Montpelhièr e en setembre de 1998 venguèt lo director del departament d'occitan. Son recuèlh de novèlas Vidas e engranatges li faguèt ganhar lo Prèmi Jaufre Rudèl en 2005. En 2011 donèt al Cirdòc una òbra manuscricha suls manlèus del francés a l'occitan.

## Òbras Literarias
### Pròsa (Novèlas e Romans)

* "Qualques nòvas d'endacòm mai" - Edi. IEO - Col. A tots - 1976.
* "Miraus escurs e rabats de guingòi" - Edi. IEO - Col. A tots - 1991.
* "E freud dins aquò? seguit de My name is Degun" - Edi. IEO - Col. A tots-Crimis 126, 1995.
* "Comedias provençalas = Comédies provençales" (amb Gaspard Zerbin) - Edi. Atlantica - 2001.
* "Ont'a passat, ma planeta? : seguit de Suça-sang connexion" - Edi. IEO - Col A tots-Crimis, 2001. (publicat inicialment en fuelheton dins lo jornal La Marselhesa en 1995)
* "Popre ficcion : Roman cosmico-marselhés" - Edi. IEO - Col. A tots-Crimis - 2001.
* "Vidas e engranatges" - Edi. IEO - Col. A tots - 2004.
* "J@rdin de las Delícias.com" - Edi. IEO - Col A tots - 2007.
* "La princesa Valentina e autres contes" - Edi. CRDP - 2008.
* "Fin de partida" - Edi. IEO Lengadòc - 2013
* "La nau dels fòls" - Edi. IEO - Col. A tots - 2016.
* "Cachavièlha psicomotritz" - Edi.IEO - Col. A tots - 2018
* "Metaf(r)iccions a Collisioncity" - Edi. IEO - Col. A tots-Crimis - 2020
* "666 e avisa-te que soi pas nostradamus" - Edi. E...rau - 2022
* "Cronicas del diluvi" - Edi. IEO - Col. A tots - 2022

### Aisinas Lingüisticas

* "Petit lexique du provençal à l'époque baroque" - Edi. Institut d'études niçoises & Centre d'études occitanes - 1996
* "Dictionnaire grammatical de l’occitan moderne" - Edi. CEO - 2000
* "Dictionnaire grammatical de l'occitan moderne, selon les parlers languedociens" - Edi. Presses universitaires de la Méditerranée - 2004
* "Vocabulaire thématique français-occitan : Selon les parlers languedociens" - Edi. Presses universitaires de la Méditerranée - 2005
* "Que dalle! Quand l'argot parle occitan" - Edi. Institut d'Estudis Occitans - Col. Uèi - 2007
* "Gramatica de l’occitan estandard" - Edi IEO - Col. Pedagogia - 2020
* "Dictionnaire grammatical de l'occitan moderne, nòva edicion" - Edi. Presses universitaires de la Méditerranée - 2021

## Ligams extèrnes

* Diccionari dels mots franceses que venon de l'occitan a la mediatèca Occitanica
* Portal de la literatura